Dýrbítur hefur drepið að minnsta kosti fjögur lömb í Kelduhverfi á síðustu vikum. Bóndi í sveitinni segir að tófur sjáist þar nú á hverjum degi og líklega sé hún að færa sig nær byggð en áður.
Í Bændablaðinu eru myndir af illa bitnum lömbum í eigu bænda í Kelduhverfi, myndir sem Ólafur Jónsson bóndi á Fjöllum tók nýlega. Fjögur dauð lömb, illa útleikin eftir dýrbít, hafa fundist í Keldhuverfi í sumar og Ólafur er sannfærður um að þar hafi tófa verið að verki.
Hann segir greinilegt að tófu sé að fjölga í byggð og tófa sjáist nú á hverjum degi í sveitinni. Margt bendi til þess að hún sé að færa sig nær byggðinni og að þar sé hún komin í gömul greni sem engin dýr hafi sést í árum saman. En þessi lambadauði sé ekki aðeins í Kelduhverfi, það hafi til dæmis fundist dauð lömb eftir dýrbít í Öxarfirði.
Dýrbítur hefur lagst á lömb í Kelduhverfi og hafa fjögur dauð lömb fundist þar í sumar. Bóndi í sveitinni segir að tófur sjáist í byggð á hverjum degi. 